open-index/open-wikipedia-markdown huggingface dataset:
Mó

**Mó** pode referirse a:

* **Mó**, pedra grande e plana, de formas diversas, que se coloca sobre os pés do hórreo para evitar que os ratos poidan entrar nel, tornarratos, capa, moa.
* **Mó**, peza de pedra do muíño que xira sobre outra fixa, moa, capa.
* **Mó**, un apelido galego, coa variante Moo.
* **A Mó**, un lugar da parroquia de Rubiós , no concello pontevedrés das Neves .

## Véxase tamén 
*Mo
Critters (filme)

***Critters*** é un filme estadounidense dirixido por Stephen Herek que se estreou en 1986. É o primeiro filme da saga de culto *Critters*. Está protagonizado por Dee Wallace-Stone, M. Emmet Walsh, Billy Green Bush e Scott Grimes.

## Sinopse 
Oito alieníxenas famentos chegan á Terra buscando alimento. No seu camiño atópanse coa familia Brown que, sen sabelo, convértense no prato principal do seu menú. Porén, os Brown contarán coa axuda inesperada dunha parella de cazadores intergalácticos.

## Personaxes 
* Dee Wallace-Stone como Helen Brown
* M. Emmet Walsh como Harv
* Billy Green Bush como Jay Brown
* Scott Grimes como Brad Brown
* Nadine Van der Velde como April Brown
* Don Keith Opper como Charlie McFadden
* Billy Zane como Steve Elliot
* Ethan Phillips como Jeff Barnes
* Terrence Mann como Ug/Johnny Steele
* Jeremy Lawrence como Reverendo Miller/Preacher
* Lin Shaye como Sally
* Corey Burton como Voces dos Crites/Critters
* Adele Malis-Morey como Muller #1
* Patrick McAreavy como Dr. Critter

## Notas 
## Véxase tamén 
### Ligazóns externas 
* 
* Ficha en AllRovi
Critters 2: The Main Course

***Critters 2: The Main Course*** (tamén coñecida simplemente como ***Critters 2***) é un filme estadounidensedirixido por Mick Garris que se estreou en 1988. Segundo filme da saga de culto *Critters*. Está protagonizado por Terrence Mann, Don Keith Opper e Scott Grimes.

## Sinopse 
Nun planeta primitivo, uns cazadores soben a bordo da súa vella nave espacial. Un deles é Ug, que mantén a aparencia dunha estrela de rock & roll que adquiriu durante a súa última viaxe á Terra. O seu acompañante é Charlie McFadden, o antigo borracho de Groves Bend, Kansas. Mentres a nave se adentra no espazo, os cazadores reciben unha mensaxe que lles di que os Critters non foron aniquilados totalmente. Mentres tanto, un home na Terra ten un valioso tesouro: centos de ovos con manchas de estrañas cores.

## Personaxes 
* Scott Grimes como Brad Brown
* Don Keith Opper como Charlie McFadden
* Terrence Mann como Ug
* Roxanne Kernohan como Lee
* Liane Alexandra Curtis como Megan Morgan
* Barry Corbin como Sheriff Harv
* Tom Hodges como Wesley
* Douglas Rowe como Quigley
* Lindsay Parker como Cindy
* Herta Ware como Nana
* Lin Shaye como Sal
* Sam Anderson como Mr. Morgan
* Eddie Deezen como representante de Hungry Heifer

## Galardóns e nomeamentos 
* 1988: Festival de Sitges: Sección oficial longametraxes a concurso.

## Véxase tamén 
### Ligazóns externas 
* 
* Ficha en AllRMovie
Critters 3

***Critters 3*** é un filme estadounidense dirixido por Kristine Peterson que se estreou en 1991. É o terceiro filme da saga de culto *Critters* e o primeiro filme no que aparece o actor Leonardo DiCaprio.

## Sinopse 
Uns pequenos monstros vidos do espazo volven á Tierra para arrasar con todo o que atopan polo seu camiño.

## Personaxes 
* Aimee Brooks como Annie
* Leonardo DiCaprio como Josh
* Don Keith Opper como Charlie MacFadden
* John Calvin como Clifford
* Nina Axelrod como Betty Briggs
* William Dennis Hunt como Briggs
* Geoffrey Blake como Frank
* Christian e Joseph Cousins como Johnny
* Terrence Mann como Ug
* Jose Luis Valensuela como Mario
* Diane Bellamy como Rosalie
* Katherine Cortez como Marcia
* Frances Bay como Mrs. Menges
* Bill Zuckert como Mr. Menges

## Véxase tamén 
### Ligazóns externas 
* 
* Ficha en AllMovie
Modesto Pasín Noya

**Modesto Pasín Noya**, nado en Pontevedra o 17 de outubro de 1903 e executado en Santiago de Compostela o 3 de decembro de 1936, foi un político e sindicalista galego.

## Traxectoria 
Fillo de José Pasín Romero. Pintor e dourador. Traballador en Aguas Potables SA. Afiliado á CNT e comunista. Co golpe de Estado do 18 de xullo de 1936 formou parte do Comité de Defensa da República constituído no concello compostelán en representación do PCE. Foi detido aos poucos días. Xulgado en consello de guerra e acusado de traizón, foi condenado a pena de morte. Foi executado no cemiterio de Boisaca o 3 de decembro de 1936.

## Véxase tamén 
### Bibliografía 
* 

### Outros artigos 
* Marcelino Pasín Noya (irmán)
Mar da China Oriental

O **mar da China Oriental** (chinés tradicional: 東海, chinés simplificado: 东海, pinyin: Dōnghǎi, "mar do Leste" ou "mar do Oriente") é unha parte do océano Pacífico rodeada pola China (República Popular da China), o Xapón, Corea do Sur e Taiwán (República da China). A súa superficie é duns 752.000&nbsp;km², aínda que ás veces menciónanse 1 200 000 km² ao incluír ao mar Amarelo.

A súa parte setentrional, entre a China e a península de Corea coñécese como mar Amarelo. En realidade, o mar da China Oriental é a parte norte do mar da China, que estaría dividido pola illa de Taiwán: a parte norte denomínase *mar da China Oriental* e a parte sur mar da China Meridional ou simplemente *mar da China*.

## Xeografía 
O mar da China Oriental está limitado: 
* ao leste polas illas xaponesas de Kyūshū e o arquipélago das illas Ryukyu;
* ao sur, pola illa de Taiwán;
* ao oeste, pola China continental. 
* ao norte, polo mar Amarelo.

Está conectado co mar da China Meridional polo estreito de Taiwán e co mar do Xapón polo estreito de Corea. As ribeiras deste mar están baixo a soberanía de, seguindo as agullas do reloxo dende o norte, Corea do Sur, o Xapón, Taiwán e a República Popular da China. O río Yangtzé é o maior río que desemboca no mar da China Oriental.

## Delimitación da IHO 
A máxima autoridade internacional en materia de delimitación de mares para os efectos de navegación marítima, a Organización Hidrográfica Internacional («International Hydrographic Organization, IHO), considera o mar da China Oriental (Tung Hai) como un mar. Na súa publicación de referencia mundial, «Limits of oceans and sexas» (Límites de océanos e mares, 3ª edición de 1953), asígnalle o número de identificación 50 e defíneo da forma seguinte:

## Notas 
## Véxase tamén 
### Outros artigos 
* Mar da China
* Océano Pacífico
* Mar da China Meridional
Shinzō Abe

**Shinzō Abe** (en xaponés: 安倍 晋三, *Abe Shinzō*; AFI: [abe ɕinzoː]), nado en Tokyo o 21 de setembro de 1954 e finado o 8 de xullo de 2022 en Nara, foi un político xaponés, primeiro ministro do país nos inicios do século XXI.

## Traxectoria 
### Primeiros anos 
Shinzō Abe naceu en Shinjuku (Tokyo) o 21 de setembro de 1954, segundo fillo do xornalista do *Mainichi shinbun* Abe Shintarō e da súa esposa Yōko. O seu irmán máis novo, o tamén político Nobuo Kishi, foi adoptado polo seu tío materno pouco despois de nacer. 

### Carreira política 
Foi primeiro ministro do Xapón e presidente do Partido Liberal Democrático dende 2006 a 2007 e de novo de 2012 a 2020.

## Asasinato 
O 8 de xullo de 2022, Shinzō Abe foi asasinado mentres pronunciaba un discurso de campaña en Nara, e morreu pouco despois de sufrir, ao parecer, unha parada cardiorrespiratoria. Tiña 67 anos. A policía arrestou o presunto tirador, Yamagami Tetsuya de 41 anos, por intento de asasinato antes de que se anunciase a morte de Abe. O atacante explicou as súas accións como odio ao expolítico. Abe sucumbiu polas súas feridas na tarde do mesmo día.

## Notas 
## Véxase tamén
Emilio Pérez

***Emilio Pérez Nieto** (1942-), un empresario galego.
***Emilio Pérez Touriño** (1948-), un economista e político galego e presidente da Xunta de Galicia dende o 2005 ata 2009.
Gaiola de seguridade

[miniatura|260px|dereita|Gaiola de seguridade dun [Renault Mégane R26.R]]
Unha **gaiola de seguridade** (tamén coñecida polo nome de **barras antienvorcadura** ou **barras antienvorco**) é un marco metálico construído dentro ou arredor da cabina dun vehículo, cuxo obxectivo é protexer os pasaxeiros se houber un accidente, especialmente no caso de envorcadura. Ademais de seren un sistema de seguridade, tamén aumentan a rixidez do chasis. As gaiolas de seguridade son empregadas na meirande parte dos automóbiles de carreiras.

Os automóbiles de tipo cabriolé acostuman ter unhas pequenas barras antienvorco colocadas detrás do asento do condutor e dos acompañantes como sistema de seguranza. Ás veces estas barras teñen forma de arco. Nalgúns casos poden estar agochadas no interior do vehículo e saíren ó exterior cando un sensor detecta unha posible envorcadura. O marco do parabrisas tamén acostuma estar reforzado e serve como parte do sistema antienvorco.

## Galería de imaxes

Ficheiro:Suzuki Swift JWRC '05 005.JPG|Gaiola de seguridade dun Suzuki Swift de rally.
Ficheiro:Überrollkäfig EMS.jpg|Gaiolas de seguridade nunha exposición.
Ficheiro:Esther-rear.jpg|Barra antienvorco dun Esther.
Ficheiro:Caterham Roadsport building - 041 - Oooh - nice painted roll-over bar. - Flickr - exfordy.jpg|Barra antienvorcadura dun Caterham fóra do vehículo.
Ficheiro:Audi TT Roadster Interieur.JPG|Arcos antienvorco individuais dun Audi TT.

## Notas
Tomé, Chile

**Tomé** é unha comuna e un municipio chileno da provincia de Concepción na rexión de Biobío. Segundo o censo INE de 2002, en termos de poboación, a comuna tiña un total de 52.440 habitantes, unha área é de 494,5&nbsp;km2 e unha densidade de poboación de 106,05 hab/km². Sitúase na altitude de 12 metros sobre o nivel do mar. O xentilicio da comuna é tomecino/a.

## Véxase tamén 
### Outros artigos 
* Gran Concepción
### Ligazóns externas 
* O Municipio da comuna de Tomé .
Manuel Batanero Montenegro

**Manuel Batanero Montenegro**, nado en Madrid o 9 de maio de 1830 e finado na mesma cidade o 19 de decembro de 1888, foi un avogado e político galego.

## Traxectoria 
Fillo de Blas Batanero e María Andrea Montenegro, de procedencia galega. Afiliado ao Partido Moderado histórico, foi deputado polos distritos de Ordes (1864), Santiago de Compostela (1867) e Carral (1871). Na Restauración foi elixido deputado do Partido Conservador polo distrito de Muros (1876, 1879, 1881 e 1884). Foi Fiscal da Débeda Pública, Inspector xeral de Facenda e director xeral do Ministerio de Ultramar. Foi soterrado en San Clodio.

## Vida persoal 
Casou con María Pastoriza Flórez de Losada Quiroga e foi pai de Manuel Batanero Flórez.

## Notas
Manuel Batanero Flórez

**Manuel Batanero Flórez**, finado en San Clodio en decembro de 1936, foi un avogado e político galego.

## Traxectoria 
Fillo de Manuel Batanero Montenegro e María Pastoriza Flórez de Losada Quiroga. Estudou Dereito na Universidade Central e licenciouse en Dereito Civil e Canónico. Construíu o Pazo de Batanero en San Clodio (Ribas de Sil).

## Notas
José Regojo

**José Regojo Rodríguez**, nado en Fermoselle (Zamora) o 13 de novembro de 1900 e finado en Vigo o 14 de xaneiro de 1993, foi un empresario galego.

## Traxectoria 
Empezou a súa actividade comercial en Portugal, dedicouse á venda de puntillas en Lisboa. Despois pasou a fabricar camisas, e instalou unha fábrica en Zamora. Coñeceu no Centro Galego de Lisboa á redondelá Rita Otero Fernández, filla de Juan Manuel Otero Milleiro, coa que casou en 1927. Instalouse en Redondela onde montou unha fábrica de camisas. Ao comezo da Guerra civil instalou unha fábrica de calzado para o Exército. Fabricou un tipo de camisas moi popular durante o franquismo e contaba co Exército como primeiro cliente. Foi un dos principais empresarios téxtiles. A mediados dos anos sesenta deixou a dirección das súas empresas por problemas de saúde, e empezaron a declinar ata que desapareceron. Finou en Vigo o 14 de xaneiro de 1993.
## Recoñecementos 
* Medalla ao Mérito no Traballo.

* Medalla Castelao, 1992.

## Vida persoal 
Casou con Rita Otero Fernández en 1927 e foi pai de Rita, Teresa, Juan Ángel, José, Concepción, Pedro e Alejandra Regojo Otero.

## Notas 
## Véxase tamén 
### Ligazóns externas 
* Vistiendo una época. Las empresas y proyectos de la saga familiar Regojo 
* La gran mujer tras el imperio textil
* El tapiz de los Regojo
Catarrhini

**Catarrhini** é unha das dúas subdivisións da infraorde dos Siimiformes, os primates superiores ou *simios*. Abrangue aos monos do Vello Mundo e aos Hominoidea, os cales teñen as divisións de xibóns e os Hominidae (orangutáns, gorilas, chimpancés, bonobos e humanos). Son todos nativos de África e Asia. Aos membros desta pavorde chámaselles **catarrhinos**.

## Clasificacións e evolución
Os Hominoidea e os monos do Vello Mundo escindíronse dos monos do Novo Mundo hai arredor de 35 millóns de anos. A principal escisión do grupo catarrhine ocorreu hai 25 millóns de anos, cando se separaron os xibóns dos outros grandes simios (incluídos os humanos), hai 15-19 millóns de anos.

* Orde Primates
** Suborde Strepsirrhini: lémures, lorises etc.
** Suborde Haplorhini: társios, monos e Hominoidea
*** Infraorde Tarsiiformes
**** Familia Tarsiidae: társios
*** Infraorde Simiiformes: Hominoidea (simios) ou primates superiores
**** **Parvorder Catarrhini**
***** Superfamilia Cercopithecoidea, monos do Vello Mundo
****** Familia Cercopithecidae: monos do Vello Mundo
***** Superfamilia †Propliopithecoidea
****** Familia †Propliopithecidae (inclúe a *Aegyptopithecus*)
***** Superfamilia †Saadanioidea
****** Familia †Saadaniidae
***** Superfamilia Hominoidea
****** Familia Hylobatidae: xibóns
****** Familia Hominidae: grandes simios (incluídos os humanos)
**** Parvorde Platyrrhini: monos do Novo Mundo

## Notas
David Fernández Diéguez

**David Fernández Diéguez**, nado na Coruña o 11 de outubro de 1875 e finado na mesma cidade o 24 de decembro de 1936, foi un matemático galego.

## Traxectoria 
Estudou Arquitectura e Ciencias Exactas en Madrid. Exerceu como profesor de Aritmética, Xeometría Práctica e Elementos de Construción na Escola de Artes e Oficios Artísticos da Coruña, e despois como catedrático de Matemáticas do Instituto Nacional de Ensino Medio. Ingresou na Real Academia Galega, a proposta de Manuel Murguía, Florencio Vaamonde e Jaime Ozores de Prado, o 28 de marzo de 1925, da que foi secretario (1926-1936), e presidente nos últimos meses da súa vida.
Dirixiu a revista *Galicia Nueva*, órgano da Xuventude Católica coruñesa, foi membro da Asociación Católica Nacional de Propagandistas e secretario do centro de propagandistas da Coruña, membro da Unión Patriótica, presidente provincial da Unión Monárquica Nacional e membro dos Caballeros de La Coruña en 1936, corpo parapolicial que axudou nas tarefas de represión e control da orde na cidade logo do Golpe de Estado do 18 de xullo de 1936. Finou por mor dunha pulmonía.

## Obras 
É autor de “Contribución al estudio de la trisección del ángulo” e un traballo sobre a construción da media proporcional de dous segmentos. Como bibliógrafo e historiador foi autor de traballos sobre a historia dos logaritmos, Juan Caramuel e Juan Jacobo Durán Loriga.

## Galería de imaxes 
## Notas 
## Véxase tamén 
### Bibliografía 
* *Diccionario Biográfico Español* v. XIX. 2011. Real Academia de la Historia. ISBN 978-84-96849-75-4.
* 
### Ligazóns externas
Hominoidea

Os **hominoideos** son mamíferos da superfamilia **Hominoidea**, historicamente definidos como 'simios antropomorfos do Vello Mundo'. Os hominoideos son nativos de África e do sueste asiático. Son os primates máis grandes e, en concreto, o orangután é o actual animal arbóreo máis grande de todos. Ocupan polo habitual espazos forestais, aínda que os chimpancés chegan a ocupar sabanas e os extintos autralopitecinos eran de por si residentes habituais neses espazos. Así mesmo os humanos ocupan espazos terrestres.

Hominoidea abrangue a dúas familias de especies de:
* Hylobatidae, que se compón de catro xéneros de dezaseis especies de xibóns. Adoitan chamarse *simios menores*. 
* Hominidae, que se compón de orangutáns, chimpancés, bonobos e homes. Algúns dos hominoides ténselle chamado *simios*, tanto para sinónimo de *mono* como para os primates parecidos a humanos e sen rabo. O termo simio ten sido usado en publicacións científicas para os membros da familia Hominoidea que non foran humanos. Actualmente simio emprégase como sinónimo de "hominoideo".

Agás os gorilas e humanos, os hominoideos son áxiles trepadores de árbores. A súa dieta é esencialmente vexetariana ou omnívora, baseándose en follas, froitos secos, sementes e froitas así como sementes herbáceas e fundamentalmente outros animais, tanto recolleitos ou cazados (mesmo criados no caso dos humanos), complementados con alimentos facilmente dixeribles.

A meirande parte dos hominoideos, agás humanos, son especies endémicas ou en perigo de extinción. O risco principal detrás diso é a perda de hábitat tropical.

## Taxonomía e historia evolutiva 
miniatura|375px|Esqueletos dos membros dos grandes simios
A clasificación taxonómica dos hominoideos tense cambiado varias veces. As análises xenéticas teñen mostrado que os hominoideos diverxeron dos monos do Vello Mundo hai entre 29 e 34.5 millóns de anos. Os xibóns diverxeron do resto hai sobre 18 millóns de anos atrás e os homínidos (*Pongo*) hai 14 millóns de anos, 7 no caso dos *Gorilla* e entre 3 e 5 millóns de anos *Homo* e *Pan*.

As familias e xéneros existentes actualmente dos hominoides son:

* **Superfamiia Hominoidea**
** Familia Hylobatidae: xibóns ("simios pequenos")
*** Xénero *Hylobates*
**** *Hylobates lar*
**** *Hylobates albibaris*
**** *Hylobates agilis*
**** *Hylobates nuelleri*
**** *Hylobates moloch*
**** *Hylobates pileatus*
**** *Hylobates klossii*
*** Xénero *Hoolock*
**** *Hoolock hoolock*
**** *Hoolock leuconedys*
*** Xénero *Symphalangus*
**** *Symphalangus syndactylus*
*** Xénero *Nomascus*
**** *N. concolor*
**** *N. nasutus*
**** *N. hainanus*
**** *N. siki*
**** *N. leucogenys*
**** *N. gabriellae*
** Familia Hominidae: hominidos ("grandes simios")
*** Xénero *Pongo*: orangutáns
*****P. pygmaeus*
**** *P. abelii*
*****P. tapanuliensis￼*
****
*** Genus *Gorilla*: gorillas
**** *G. gorilla*
**** *G. beringei*
*** Xénero *Homo*: humans
**** Humano, *H. sapiens*
*** Xénero *Pan (xénero)*: chimpancés
**** *P. troglodytes*
**** *P. paniscus*

## Notas
Bonobo

Os **bonobos** (*Pan paniscus*), tamén chamados **chimpancés pigmeos** ou **ananos**, son unha das dúas especies de primates do xénero *Pan*, sendo a outra especie do xénero o *Pan troglodytes* ou chimpancé común. Malia que moitas veces chimpancé se emprega para denominar a ámbalas dúas especies, adóitase entender que chimpancé só se refire a *P troglodytes* e que para referirse a *Pan paniscus* se precisa chamarlle *bonobo*.

Distínguese por unhas relativamente longas pernas, bicos arrosadiños, cara escura e un rabo peludo e pelo longo na cabeza na súa madurez. Os bonobos atópanse nunha área de 500.000&nbsp;km2 da cunca do río Congo na República Democrática do Congo, na África central. É unha especie omnívora que habita bosques primarios e secundarios, incluso as masas forestais de varcias, empozadas en temporadas.

Coñécense ben polos seus comportamentos sexuais. O sexo nas comunidades da especie resolven conflitos de estado social, afecto, excitación e con fins de redución de estrés. Dáse en case todas as combinacións de parella e diferentes posicións. Os bonobos apréciase que son matriarciais e con rangos de machos na xerarquia social da comunidade, habitualmente determinada polos vencellos maternais de cada individuo.

Xunto cos chimpancés comúns, o bonobo é a especie actual máis próxima aos humanos. Xa que calquera das dúas especies de *Pan* non son nadadores habituais, considérase que o río do Congo hai 1,5-2 millóns de anos foi un factor determinante na especiación dos bonobos. Os bonobos viven no sur do río, mentres que os chimanpés comúns están no norte.

Non hai datos actualizados das poboacións actuais da especie, mais as estimacións están nun rango de 29 mil a 50 mil individuos. A especie está catalogada como unha especie en perigo de extinción por mor da destrución do seu hábitat, os movementos de poboación humanos e o crecemento desa poboación e pola comercialización da súa caza.

Chega a vivir en catividade ata 40 anos mais descoñécese o seu rango de vida no seu hábitat natural.

## Notas 
## Véxase tamén 
### Ligazóns externas 
* The IUCN Red List of Threatened Species
Ignacio González

***Ignacio González Montes**, un futbolista galego.
***Ignacio González González** (1960-), un político español militante do Partido Popular e actual presidente da Comunidade de Madrid.
***Ignacio González Rodríguez** (1984-), máis coñecido co nome de **Shotta**, un MC español.
Hylobatidae

Os **xibóns** son Hominoideos da familia **Hylobatidae**. Historicamente a familia tense clasificado nun só xénero mais agora está clasificada en catro xéneros. Os xibóns habitan trópicos e rexións subtropicais de Sumatra, Borneo e Xava.

Téñense denominado *simios menores*. Distínguense dos *grandes simios* (chimpancés, gorilas, orangutáns, bonobos e humanos) en ser máis pequenos, mostrar menor dimorfismo sexual, en non facer niños e en ter características anatómicas que os asemellan máis aos monos ca aos grandes simios. Igual ca outros simios, non teñen rabo.

Os xibóns teñen unha alta capacidade locomotora, de bracear de póla a póla a longas distancias e a altas velocidades (mesmo ata acadar saltos de 15 metros a velocidade de 55&nbsp;km/h). Chegan a facer saltos de ata 8 metros. Son quen de andar bipedalmente coas súas mans levantadas para manter o equilibrio. Ao contrario que outros Hominoidea, teñen parellas estables.

Dependendo da especie e do seu sexo, a pel dos xibóns cambia de negra, pasa por roxa e chega a un amarelo claro ou branco. É infrecuente ver un xibón totalmente branco de pel.

## Historia evolutiva 
A data da aparición evolutiva dos xéneros é complexa de elucidar A mellor estimación actual pon a *Nomascus* diverxendo dos outros tres xéneros hai 7 millóns de anos. A nivel de especie, *Hylobates pileatus* diverxeu de *H. lar* e *H. agilis* hai 3.9 millóns de anos, e *H. lar* e *H. agilis* separáronse hai 3.3 millóns de anos. Os extintos *Bunopithecus sericus* foron xibóns ou primates semellantes a xibóns que, até hai nada, se pensaba que estaban máis relacionados cos xibóns hoolock.

### Taxonomía 
A familia está dividida en catro xéneros baseándose no estudo do seu número de cromosomas diploides: *Hylobates* (44), *Hoolock* (38), *Nomascus* (52) e *Symphalangus* (50).

* **Familia Hylobatidae**: xibóns
** Xénero *Hylobates*
*** *H. lar*
**** *H. l. lar*
**** *H. l. carpenteri*
**** *H. l. entelloides*
**** *H. l. vestitus*
**** *H. l. yunnanensis*
*** *H. albibarbis*
*** *H. agilis*
*** *H. muelleri*
**** *H. m. muelleri*
**** *H. m. abbotti*
**** *H. m. funereus*
*** *H. moloch*
**** *H. m. moloch*
**** *H. m. pongoalsoni*
*** *H. pileatus*
*** *H. klossii*
** Xénero *xibón Hoolock*
*** *Hoolock hoolock*
*** *Hoolock leuconedys*
** Xénero *Symphalangus*
*** *S. syndactylus*
** Xénero *Nomascus*
*** *N. annamensis*
*** *N. concolor*
**** *N. c. concolor*
**** *N. c. lu*
**** *N. c. jingdongensis*
**** *N. c. furvogaster*
*** *N. nasutus*
*** *N. hainanus*
*** *N. leucogenys*
*** *N. siki*
*** *N. gabriellae*

## Galería 

Ficheiro:Agilegibbon.jpg|Xibón áxil, *Hylobates agilis*
Ficheiro:Suneko - shout (by).jpg|Siamang, *Symphalangus syndactylus*
Ficheiro:Witwanggibbon M.jpg|Xibón de peito brando do norte, *Nomascus leucogenys*
Ficheiro:Hylobates lar sitting on a stump over water.jpg|Xibón de lar (*Hylobates lar*)
Ficheiro:Ulluk-2.jpg|Xénero *Hoolock*

## Notas
Zoé Félix

**Zoé Félix**, nada o 7 de maio de 1976 en París, é unha actriz francesa de cinema e televisión.

## Filmografía 
### Cinema 
* 1998 : *Déjà mort*: Laure
* 1999 : *Mon premier est un héros* (curtametraxe)
* 2000 : *Granturismo* (curtametraxe): Joanna
* 2000 : ''Pour l'amour du ciel* 
* 2001 : *Sunday Morning Aspirin* (curtametraxe): Natasha
* 2002 : *Bois ta Suze* (curtametraxe)
* 2002 : *Dolores* (curtametraxe): Dolores
* 2003 : *La Beuze*: Dina
* 2003 : *Osmose*: Moza do final
* 2003 : *Le Cœur des hommes*: Elsa
* 2003 : *Aujourd'hui madame* (curtametraxe): A camareira
* 2004 : *Le Syndrome de Cyrano* (curtametraxe) : Dorothée
* 2004 : *L'Incruste*: Cécilia
* 2004 : *Noodles* (curtametraxe): Françoise
* 2005 : *Majorité* (curtametraxe): Pamela Pussy
* 2005 : *L'Anniversaire*: Fred
* 2006 : *Toute la beauté du monde*: Tina
* 2007 : *Le Cœur des hommes 2*: Elsa
* 2008 : *Bienvenue chez les Ch'tis*: Julie Abrams
* 2009 : *La Pomme d'Adam*: Moretti
* 2010 : *Captifs*: Carole
* 2011 : *Studio illegale*
* 2013 : *Grand Départ*: Séréna
* 2013 : *Le Cœur des hommes 3'': Elsa

## Véxase tamén 
### Ligazóns externas 
*Ficha na IMDb
Anne Marivin

**Anne Marivin**, nada o 23 de xaneiro de 1974 en Senlis, Oise, é unha actriz francesa de cinema e televisión.

## Filmografía 
[dereita|220px|miniatura|Anne Marivin con [Kad Merad.]]
### Cinema 
* 2002 : ''Ah ! si j'étais riche*: *a camareira*
* 2002 : *Mon idole*: *a asistente*
* 2002 : *Chouchou*: *a vendedora do supermercado*
* 2003 : *En voiture avec le Roi des papas*: *Muller do tempo e nai que vai á dereita*
* 2003 : *Narco*: *muller*
* 2004 : *Podium*: *Anne la Clodette*
* 2005 : *Un ticket pour l'espace*: *a muller astronauta*
* 2006 : *Prête-moi ta main*: *a vendedora Carabosse*
* 2006 : *Ne le dis à personne*: *a secretaria de Alex*
* 2007 : *Truands*: *Laure*
* 2007 : *Pur Week-end*: *Sarah*
* 2008 : *Sans arme, ni haine, ni violence*: *a muller policía*
* 2008 : *Bienvenue chez les Ch'tis*: *Annabelle Deconninck*
* 2009 : *Envoyés très spéciaux*: *Claire Monier*
* 2009 : *Incognito*: *Marion*
* 2009 : *Demain dès l'aube...*: *Jeanne*
* 2009 : *Je vais te manquer*: *Lila*
* 2009 : *Le Coach*: *Vanessa Letissier* 
* 2009 : *Cinéman*: *Sidonie*
* 2010 : *Le Siffleur*: *a recepcionista de Zapetti*
* 2010 : *Les petits mouchoirs*: *Juliette*
* 2010 : *Il reste du jambon ?*: *Justine Lacroix*
* 2011 : *Tu seras mon fils*: *Alice, a muller de Martin*
* 2012 : *Il était une fois, une fois*: *Jessica / Cécile Morin*
* 2013 : *Crawl*: *Corinne*
* 2013 : *Etre ou ne pas être*: *Fille casting*
* 2013 : *SMS*
* 2014 : *MILF* 
* 2014 : *Aux yeux des vivants''

## Véxase tamén 
### Ligazóns externas 
*Ficha na IMDb
Cecil Haig

**Cecil Haig**, nado en Londres o 16 de marzo de 1862 e finado en Monnington on Wye o 3 de marzo de 1947, foi un tirador de esgrima inglés, gañador dunha medalla olímpica.
## Traxectoria 
Haig participou nos Xogos Olímpicos de 1908 xunto con Edgar Amphlett, Leaf Daniell, Martin Holt e Robert Montgomerie no equipo de espada que logrou a medalla de prata.
## Notas
William Wyler

**William Wyler**, nado en Mulhouse (Alsacia) o 1 de xullo de 1902 e finado nos Ánxeles o 27 de xuño de 1981 foi un director de cine, produtor e guionista estadounidense.

## Traxectoria 
Fillo de suízo e alemá, naceu en Alsacia, entón pertencente a Alemaña. Despois de ser expulsado de varias escolas por mal comportamento, a súa nai falou co seu curmán Carl Laemmle, fundador de Universal Pictures, para que lle buscara traballo no cine. En 1923 Wyler chegou aos Estados Unidos baixo nacionalidade suíza.

Comezou a traballar como axudante de dirección, pero xa en 1925 converteuse no director máis novo da Universal. Tres anos despois conseguiu a nacionalidade estadounidense.

Tras abandonar a Universal comezou unha longa colaboración con Samuel Goldwyn, co que dirixiría moitos dos seus clásicos. Durante a segunda guerra mundial tamén realizou documentais.

## Premios 
Ás películas de Wyler foron moi recoñecidas nos Óscar. É o director máis nomeado da historia, con doce candidaturas ao mellor director, gañando tres veces, por *Mrs. Miniver*, *Os mellores anos da nosa vida* e *Ben-Hur*. Esta última ademais gañou once Óscars, o que non foi igualado ata case corenta anos despois por *Titanic* (e máis adiante por *The Lord of the Rings: The Return of the King*).

Ao longo da súa carreira trece das súas películas foron nomeadas ao Óscar ó mellor filme, máis que ningún outro director. E tamén ten o récord de ter máis actores que gañaran o Óscar baixo a súa dirección: trece (Walter Brennan en dúas ocasións, Bette Davis, Fay Bainter, Greer Garson, Teresa Wright, Fredric March, Harold Russell, Olivia de Havilland, Audrey Hepburn, Burl Ives, Charlton Heston, Hugh Griffith e Barbra Streisand).

Ademais, Wyler gañou a Palma de Ouro no Festival de Cannes con *Friendly Persuasion*.

## Filmografía 
* *Anybody Here Seen Kelly?* (1928)
* *The Shakedown* (1929)
* ''Hell's Heroes* (1930)
* *Dodsworth* (1936)
* *Rúa sen saída* (1937)
* *Jezebel* (1938)
* *Cumes borrascosos* (1939)
* *The Letter* (1940)
* *O forasteiro* (1940)
* *A loba* (1941)
* *Mrs. Miniver* (1942)
* *Os mellores anos da nosa vida* (1946)
* *The Heiress* (1949)
* *Detective Story* (1951)
* *Vacacións en Roma* (1953)
* *Friendly Persuasion* (1956)
* *Horizontes de grandeza* (1958)
* *Ben-Hur* (1959)
* *A calumnia* (1961)
* *O coleccionista* (1965)
* *How to Steal a Million* (1966)
* *Funny Girl'' (1968)

## Véxase tamén 
### Ligazóns externas
Martin Holt

**Martin Holt**, nado en Londres o 13 de xaneiro de 1881 e finado en Bognor Regis o 11 de febreiro de 1956, foi un tirador de esgrima inglés, gañador de dúas medallas olímpica.
## Traxectoria 
Participou nos Xogos Olímpicos de 1908 logrando a medalla de prata en espada por equipos xunto con Edgar Amphlett, Cecil Haig, Leaf Daniell e Robert Montgomerie. Nos Xogos de 1912 repetiu o metal tamén en espada cun equipo composto daquela por Edgar Seligman, Robert Montgomerie, John Blake, Percival Davson, Arthur Everitt, Sydney Martineau e o propio Holt. Tamén competiu nos Xogos Olímpicos de 1920, 1924 e 1928.

## Véxase tamén 
### Ligazóns externas 
* Perfil en sports-reference.com
Antonio Núñez

**Antonio Núñez Tena**, nado en Madrid o 15 de xaneiro de 1979, é un exfutbolista español. Xogaba de interior dereito.

## Traxectoria 
Pechado o mercado de verán da tempada 2013–14 fichou polo Deportivo da Coruña cun contrato de 4 meses. O seu debut co *Dépor* produciuse o 16 de outubro de 2013, nun partido de Copa do Rei fronte ao Real Jaén a domicilio que rematou en derrota (2–0). Catro días máis tarde faría o seu debut en liga, nun empate en Riazor fronte ao Real Zaragoza (1–1). En ambos partidos entrou de suplente. En decembro renovou o seu contrato até o final da tempada.

En xullo de 2014 fichou polo Recreativo de Huelva.

## Palmarés 
;Real Madrid
* Supercopa de España: 2003

;Liverpool
* Liga de Campións da UEFA: 2004–05

;Apollon
* Copa de Chipre: 2009–10

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccerway
Tigre siberiano

O **tigre siberiano** (*Panthera tigris altaica*), tamén coñecido como **tigre de Amur**, é unha subespecie de tigre que habita principalmente nos bosques de folla perenne do extremo sueste de Siberia e a fronteira entre Rusia e a China marcada polo río Amur.

No 2005, estimábase unha poboación de tigre siberiano que oscilaba entre os 331 e os 393 individuos adultos e subadultos na rexión, cunha poboación en idade reprodutora de 250 tigres. O número destes félidos mantívose estábel por máis dunha década grazas a un intenso esforzo de conservación, mais estudos realizados após o 2005 indican que a poboación do territorio ruso está decaendo.

Por outra banda, o tigre siberiano é a meirande das subespecies de tigre, así como tamén o maior félido existente.

## Notas 
## Véxase tamén 
### Ligazóns externas 
**Panthera tigris altaica* en Iucnredlist.org
Emilio Martínez

O nome de **Emilio Martínez** pode referirse a:

***Emilio Martínez Garrido**, industrial e político galego, alcalde de Vigo (1886-1936).
***Emilio Martínez Baladrón**, avogado e político galego (m. 1970).
***Emilio Martínez Lázaro**, director de cine español (n. 1945).
***Emilio Martínez Rivas**, economista galego (n. 1965).
Andrés Vázquez Verea

**Andrés Vázquez de Verea y Aguiar**, nado en Arzúa e finado no Pereiro de Aguiar en abril de 1918, foi un médico e escritor galego.

## Traxectoria 
Estudou Medicina na Universidade de Santiago de Compostela. Foi médico en Navarra antes de exercer profesionalmente en Galicia. Foi médico titular en Nogueira de Ramuín e despois en Vilariño (O Pereiro de Aguiar). Foi vocal do Colexio de Médicos e Presidente da Xunta Provincial de Médicos Titulares de Ourense. Publicou en *El Heraldo Gallego* unha serie de cartas abertas dirixidas ao bispo de Ourense Eustaquio Ilundáin. Foi pai do tamén médico Luís Vázquez Groizard (1885-1972).

## Notas 
## Véxase tamén 
### Ligazóns externas 
* Fiesta científica de los médicos titulares de Ourense, 1904
Flèche

[miniatura|dereita|[Rubén Limardo ataca a Ulrich Robeiri (esquerda) cunha flèche (2012)]]
[miniatura|[Fabian Kauter (dereita) toca a Diego Confalonieri (esquerda) cun ataque de flèche (2012)]]

En esgrima denomínase **flèche** (*frecha*) a unha técnica de ataque agresiva que implica velocidade e un elemento de sopresa. Só se permite en espada e florete, estando prohibida en sabre.

## Realización 
Nunha flèche, o tirador transfire o seu peso cara á parte dianteira dos seus pés e asemade comeza a estirar o seu brazo armado. Coa perna estendida iníciase o ataque pero é o metatarso do pé máis preto do opoñente co que se dá o pulo explosivo preciso para achegar o tirador ao seu opoñente. De seguido lévase a arma, o brazo e o ombreiro cara a adiante, levantando o pé traseiro ao tempo que se cruza a perna de adiante aterrando o outro pé coa perna flexionada por diante, é xusto no intre que están as dúas pernas no aire que se ha realizar o toque. En florete, o ataque considérase rematado cando o pé traseiro aterra, e o opoñente pode responder iniciando un ataque.

Despois de intentar o toque, o tirador continúa a moverse cara a adiante, facendo retroceder ao seu opoñente para evita a riposte ou un contraataque. Se o tirador é o suficientemente rápido o opoñente xeralmente só ten unha oportunidade para tocalo. As regras impiden o contacto corporal co opoñente en florete, a infracción desa regra pode levar a un aviso, a concesión dun toque ao opoñente e/ou a expulsión da competición. En espada, o contacto tan só resulta nunha parada da competición sen penalización, agás que se realizara con empurramento, brutalidade ou para impedir o toque.

## Notas
## Véxase tamén
Arsenio Iglesias (homónimos)

Chámanse **Arsenio Iglesias**:

* **Arsenio Iglesias Pardo**, exfutbolista e adestrador de fútbol galego.
* **Arsenio Iglesias Pazos**, escritor galego.
División de Honra de Rugby 2013-2014

A **tempada 2013-2014 da División de Honra da liga española de rugby** é a 47ª edición da principal competición entre clubs de rugby en España. A liga regular comezou oficialmente o 14 de setembro de 2013, e conta con 22 xornadas de liga regular que darán paso á fase de eliminatorias polo título. 
## Formato 
O torneo está composto por unha fase de liga regular e unha fase final. A liga regular consta de 22 xornadas. Na primeira volta cada equipo enfrontarase cos restantes 11, e na segunda volta repetirá os enfrontamentos, recibindo como local ós equipos que visitou na primeira volta, e visitando ós equipos que recibiu como local na primeira volta. Ó remate da liga regular, os 6 primeiros equipos da táboa clasificatoria disputarán a fase final. A fase final constará de 5 encontros, 2 de cuartos de final, 2 de semifinais, e 1 da final. Nos cuartos de final enfrontaránse entre si os equipos clasificados entre a 3ª e a 6ª posición da táboa, mentres que os 2 primeiros equipos da táboa agardabarán en semifinais polos seus rivais. A final dispurarase no estadio do equipo finalista mellor clasificado na liga regular.

O descenso de categoría seralle imposto ó último equipo da táboa, mentres que o penúltimo equipo terá a oportunidade de disputar unha eliminatoria fronte ó segundo clasificado da División de Honra B para acadar a permanencia.

## Equipos 
Despois de 13 anos cunha liga de 10 equipos, a edición 2012-2013 volveu novamente a contar cun formato de 12 participantes, e nesta tempada mantense. O vixente campión, VRAC, será o encargado de defender o título acadado na anterior tempada. De seguido amósanse uns datos básicos sobre cada un dos 12 equipos que competirán na División de Honra nesta tempada (entre parénteses, a posición acadada na tempada anterior):

## Clasificación 
A liga regular comezou oficialmente o 14 de setembro de 2013. A seguinte táboa amosa a clasificación da liga regular:

## Máximos anotadores 
;Anotadores de puntos
Con 236 puntos: Tiago Girao (Cisneros)

Con 228 puntos: Brad Linklater (Getxo)

Con 209 puntos: Gareth Griffiths (VRAC)

;Anotadores de ensaios
Con 22 ensaios: Ignacio Contardi (Independiente)

Con 15 ensaios: Íñigo Olaeta (Gernika)

Con 14 ensaios: Afa Tauli (Santboiana)

## Véxase tamén 
### Ligazóns externas 
* Páxina web oficial da Federación Española de Rugby
Independiente Rugby Club

O **Independiente Rugby Club**, é un equipo español de rugby da cidade de Santander. Trátase do único club cántabro que ten chegado a competir na División de Honra, en concreto durante as tempadas 1978-79, 1979-80, 2013-14, 2014-15, 2015-16, 2016-17 e 2017-18.
## Historia
O club fundouse no mes de outubro do ano 1971 por iniciativa da Federación Cántabra de Rugby que promoveu a creación de catro equipos entre diversas institucións universitarias. Despois de acadar dous títulos rexionais en 1972 e 1975 ascendeu á segunda división do rugby nacional. Tres anos despois acadaba o ascenso á División de Honra coincidindo co cambio de formato desta competición, que pasaba de contar con 10 equipos a contar con 32. O Independiente disputou dúas tempadas na máxima categoría do rugby español (1978-79 e 1979-80) para descender de novo. Durante moitos anos estivo competindo no 2º e no 3º nivel do rugby español.

A presenza de novo do equipo na máxima competición nacional fíxose agardar máis de 3 décadas. Foi na tempada 2012-13 cando o club acadou o ascenso despois de rematar primeiro na División de Honra B. Dende a tempada 2013-14 compite na máxima categoría do rugby español con bastante éxito, pois rematou no cuarto posto da clasificación os dous primeiros anos e no terceiro posto a seguinte tempada, e mesmo foi finalista na Copa do Rei en 2013-14, perdendo a final por 40-18 fronte ó VRAC.

A seguinte táboa amosa a traxectoria do primeiro equipo sénior masculino dende a súa creación nas competicións ligueiras:

*A División de Honra B existe dende a tempada 1998-99. Anteriormente a Primeira Nacional era a 2ª División do rugby español*. *Fonte*.

## Tempada actual
## Terreo de xogo
300px|miniatura|Campo Municipal de San Román
O Independiente xoga os seus encontros como local no Campo Municipal de San Román, un recinto deportivo construído en 2010 que conta cunha tribuna cuberta e un terreo de xogo de herba artificial.

## Véxase tamén
### Ligazóns externas
* Páxina web oficial da Federación Española de Rugby 
### Outros artigos
Dany Boon

**Daniel Hamidou**, máis coñecido como **Dany Boon**, nado o 26 de xuño de 1966 en Armentières, Norte-Paso de Calais, é un actor, humorista e produtor francés.

## Filmografía 
### Como actor 
* 1994 : *Le Grand Blanc du Lambaréné*
* 1995 : *Oui*
* 1996 : *Parole d’homme*: *Gérard*
* 1997 : *Le Déménagement*: *Alain*
* 1998 : *Bimboland*: *Greg*
* 2004 : *Pédale dure*: *Sébastien « Seb » Jouve*
* 2004 : *Joyeux Noël*: *Ponchel*
* 2005 : *La Doublure*: *Richard*
* 2005 : *La Maison du bonheur*: *Charles Boulin*
* 2006 : *Mon meilleur ami*: *Bruno Bouley*
* 2008 : ''Bienvenue chez les Ch'tis*: *Antoine Bailleul*
* 2008 : *De l'autre côté du lit*: *Hugo*
* 2008 : *Le code a changé*: *Piotr*
* 2009 : *Micmacs à tire-larigot*: *Bazil*
* 2010 : *Benvidos ao sur*: *Le vacancier Ch'ti*
* 2011 : *Rien à déclarer*: *Mathias Ducatel*
* 2012 : *Astérix et Obélix : Au service de sa Majesté*: *Tetedepiaf*
* 2012 : *Un plan parfait*: *Jean-Yves*
* 2013 : *Eyjafjallajökull*: *Alain* 
* 2013 : *Supercondriaque*: *Romain''

## Véxase tamén 
### Ligazóns externas 
*Ficha na IMDb
Cristo de La Laguna

miniatura|250px|Santísimo Cristo de La Laguna
O **Santísimo Cristo de La Laguna** é unha imaxe de Xesús crucificado venerada no Real Santuario del Santísimo Cristo de La Laguna, na cidade de San Cristóbal de La Laguna (Tenerife, Canarias, España).

Trátase dunha escultura da século XVI con gran devoción nas Illas Canarias. É unha imaxe que veu a Tenerife en 1520 desde Flandres, onde foi tallada. Pero antes de chegar a Tenerife pasou por varias cidades de Europa: Venecia, Barcelona e Sanlúcar de Barrameda en Cádiz.

A imaxe sae en procesión dúas veces ao ano, na Semana Santa, o Venres Santo, e nas festas de setembro, que teñen o día grande o 14 de setembro, festa de Exaltación da Santa Cruz segundo o calendario litúrxico católico.

## Notas 
## Véxase tamén 
### Ligazóns externas 
*Pontificia, Real y Venerable Esclavitud del Santísimo Cristo de La Laguna
Camellia reticulata

***Camellia reticulata***, a camelia reticulada, é unha especie de *Camellia* nativa do suroeste da China, na provincia de Yunnan. A poboación silvestre está restrinxida aos bosques de montaña no oeste e centro de Yunnan. Atopámola en Galiza coma ornamental nalgúns arboredos, malia non ser tan abundante coma a camelia do Xapón.

## Descrición 
É un arbusto ou árbore miúda, que pode acadar até os 10-15 metros de altura. As follas son elípticas a oblongo-elípticas, de 5–11&nbsp;cm de longo e 4-5.5&nbsp;cm de largo. As veas das follas son escuras. As flores teñen 6–10&nbsp;cm de diámetro, son de cor rosa suave a rosa forte, con 5-11 pétalos. Son terminais ou axilares;

## Usos 
É o emblema floral de Yunnan. Tense cultivado ao longo da súa historia, tanto polo óleo de camelia como polo seu valor como planta ornamental.

## Árbores senlleiras 
A camelia reticulada do Pazo de Oca figura no catálogo de Árbores senlleiras de Galicia elaborado pola Xunta de Galicia.

## Sinónimos 
* *Camellia albescens* Hung T.Chang
* *Camellia albosericea* Hung T. Chang
* *Camellia albovillosa* Hu ex Hung T. Chang
* *Camellia bailinshanica* Hung T. Chang, et al.
* *Camellia bambusifolia* Hung T. Chang, H.S.Liu & Y.Z.Zhang
* *Camellia borealiyunnanica* Hung T. Chang
* *Camellia brevicolumna* Hung T. Chang, H.S. Liu & Y.Z. Zhang
* *Camellia brevigyna* Hung T. Chang
* *Camellia brevipetiolata* Hung T. Chang
* *Camellia chunii* (Hung T. Chang) Hung T. Chang
* *Camellia chunii var. pentaphylax* Hung T. Chang
* *Camellia heterophylla* Hu
* *Camellia jinshajiangica* Hung T. Chang
* *Camellia kangdianica* Hung T. Chang, et al.
* *Camellia kweichowensis* Hung T. Chang
* *Camellia oligophlebia* Hung T. Chang
* *Camellia paucipetala* Hung T. Chang
* *Camellia pentapetala* Hung T. Chang
* *Camellia pentaphylacoides* Hung T. Chang
* *Camellia pentaphylax* Hung T. Chang
* *Camellia pitardii var. yunnanica* Sealy
* *Camellia stichoclada* Hung T. Chang
* *Camellia subliberopetala* Hung T. Chang
* *Camellia xichangensis* Hung T. Chang
* *Camellia xylocarpa* (Hu) Hung T. Chang
* *Desmitus reticulata* (Lindl.) Raf.
* *Thea reticulata* (Lindl.) Pierre
* *Yunnanea xylocarpa* Hu

## Notas 
## Véxase tamén 
### Outros artigos 
* Camelia do Xapón
### Ligazóns externas
Real Santuario del Santísimo Cristo de La Laguna

O **Real Santuario del Santísimo Cristo de La Laguna** é unha igrexa situada na cidade de San Cristóbal de La Laguna (Tenerife, Illas Canarias), á beira da Praza do Cristo de La Laguna. O Santuario é un dos máis importantes templos das Illas Canarias, que garda a imaxe do Santísimo Cristo de La Laguna, que é unha das imaxes máis veneradas polos canarios.

## Historia 
A igrexa foi construída en 1580 por orde de Alonso Fernández de Lugo (conquistador da illa). A igrexa forma parte dun convento franciscano e ten unha única nave, alta e estreita. A imaxe de El Cristo de La Laguna foi feita de madeira, en Flandres, polo escultor belga Louis Van Der Vule no século XVI. Esta imaxe, de gran valor histórico e artístico, ten gran devoción, non só na cidade de La Laguna, senón tamén no resto das illas. A imaxe está colocada nunha cruz de prata.

No interior, o altar maior está enteiramente feito de prata e ouro, neste altar é onde atopamos a imaxe do Cristo. Varios papas concederon indulxencias ao Santuario . En 1906, o rei de España, Afonso XIII concedeu o título do Real Santuario.

Xunto ao Santuario están o Cuartel Militar, a casa do xefe do Comando Militar de Área e as Illas Canarias.

## Galería de imaxes 

Ficheiro:La Laguna BW 2.JPG|Interior
Ficheiro:Plaza e Iglesia del Cristo (1890-1895).jpg|Foto antiga
Ficheiro:LagunaCristo03.jpg|Campanario
Ficheiro:Cristodelalaguna01.JPG|Cristo de La Laguna

## Notas 
## Véxase tamén 
### Ligazóns externas 
* Entorno del Santuario, página oficial de la Real, Pontificia y Venerable Esclavitud del Santísimo Cristo de La Laguna.
* Real Santuario del Cristo de La Laguna, Página de Turismo de Tenerife
Sydney Martineau

**Sydney Martineau**, nado en Londres o 6 de xaneiro de 1863 e finado na mesma cidade o 19 de decembro de 1945, foi un tirador de esgrima inglés, gañador dunha medalla olímpica. 
## Traxectoria 
Martineau participou por primeira vez nunhas olímpiadas nos Xogos Olímpicos de 1908 pero foi nos Xogos seguintes cando logrou a medalla de prata co equipo de espada británico xunto con Edgar Seligman, Robert Montgomerie, John Blake, Percival Davson, Arthur Everitt e Martin Holt.

## Véxase tamén 
### Ligazóns externas 
* Perfil en sports-reference.com
Bustelo, Martín, Bóveda

**Bustelo** é un lugar da parroquia de Martín no concello lugués de Bóveda, na comarca de Terra de Lemos. Segundo o IGE, en 2012 tiña 17 habitantes (11 homes e 6 mulleres).

## Lugares e parroquias 
### Lugares de Martín 
### Parroquias de Bóveda 
## Notas
Candidatura de Madrid aos Xogos Olímpicos de 2016

250px|miniatura|Palacio de comunicacións de Madrid.
A **candidatura olímpica de Madrid 2016** foi o intento por parte da cidade de Madrid para ser elixida polo Comité Olímpico Internacional (COI) como cidade anfitrioa dos Xogos Olímpicos de 2016. Madrid é unha das grandes cidades europeas que nunca albergaron uns Xogos, e esta candidatura converteuse na terceira vez, e segunda consecutiva, que Madrid se postulába como candidata a organizar unha olimpíada.

O alcalde de Madrid, Alberto Ruiz-Gallardón, situou os Xogos Olímpicos para a capital española no primeiro lugar en importancia durante as súas dúas lexislaturas desde 2003. Madrid 2016 contaba cun alto apoio en Madrid e España e coa segunda mellor valoración técnica do COI, só avantaxada por Tokyo, pero, malia iso, non figuraba entre as favoritas por celebrarse en Londres os Xogos Olímpicos de 2012, dada a rotación de continentes entre cada olimpíada que se leva cumprindo desde 1956. Finalmente foi derrotada pola candidatura de Río de Xaneiro na rolda final de votacións por 66-32, quedando por diante das outras dúas cidades contendentes, Tokyo e Chicago.

As datas propostas para a celebración dos Xogos Olímpicos e Paralímpicos de Madrid 2016 foron: desde o venres 5 de agosto ao domingo 21 de agosto para os Xogos Olímpicos e desde o venres 9 de setembro ao martes 20 de setembro para os Xogos Paralímpicos.

## Notas 
## Véxase tamén 
### Outros artigos 
* Candidatura de Madrid aos Xogos Olímpicos de 2012
* Candidatura de Madrid aos Xogos Olímpicos de 2020

### Ligazóns externas 
* Madrid 2016 en RTVE.es
* madridolimpico.net